مردووی گەڕۆک (کۆمیک)

مردووی گەڕۆک () ناوی چیرۆکێکی وێنەکارییە (کۆمیک) کە لەلایەن ڕۆبەرت کیرکمان و ھونەرمەندێکەوە بەناوی تۆنی مۆر نووسراوە. چیرۆکەکە تیشک دەخاتە سەر کارەکتەری ڕیک گرایمس، ئەفسەرێکی پۆلیس کە لە ھێڵی ئەرکدا بریندار بووە و کەوتووەتە حاڵەتی کۆما.

لە خەو ھەڵدەستێت کاتێک ژیانی بە ئامادەبوونی زۆمبییەکان لەناودەچێت لەکاتێکدا ویلایەتی جۆرجیا لە کەرەنتینەدایە. توانی ھاوسەر و منداڵەکەی لەگەڵ ڕزگاربووانی دیکە بدۆزێتەوە و وردە وردە سەرکردایەتی ئەو گرووپە دەگرێتە ئەستۆ کە دواتر دەگۆڕێت بۆ کۆمەڵگەیەکی بچووک.

کیرکمان ئەم کتێبە کۆمی کەی لەگەڵ تۆنی مۆر و چارلی ئەدێلارد لە ساڵی ٢٠٠٣ لەلایەن کۆمپانیای ئیمەیج کۆمیکسەوە بڵاوکردەوە. لە ساڵانی ٢٠٠٧ و ٢٠١٠، کۆمیکی مردووی گەڕۆک خەڵاتی ئایسنەر و باشترین کۆمیکی بەردەوامی لە سان دیێگۆ کۆمیک-کۆن بەدەستھێنا. بە پێچەوانەی ڕەوتی ئاسایی کتێبە کۆمیکییەکان، مردووی گەڕۆک بە شێوەیەکی سەرەکی بە ڕەش و سپی بڵاودەکرانەوە

زنجیرەی مردووی گەڕۆک بۆ یەکەمجار لە ساڵی ٢٠١٠ لە کەناڵی ئەی ئێم سی نمایشکرا. ئەم زنجیرە تەلەڤیزیۆنییە ھەمان ڕێگای کتێبی کۆمیک پەیڕەو دەکات. ھەروەھا ئەم کۆمپانیایە دەستی کردووە بە بەرھەمھێنانی بەرھەمی دیکەی وەک یارییە ڤیدیۆیییەکانی مردووی گەڕۆک و ھەروەھا چەندین میدیای تر.

 سەرچاوەکان